**Cyfarfod: Bwrdd Plismona**

**Lleoliad: Cyfarfod *Teams***

**Dyddiad: 21 Mai 2024**

**Amser: 10:00-12:20**

|  |  |
| --- | --- |
| **Aelodau:** | Prif Gwnstabl, Dr Richard Lewis (PG)  Comisiynydd yr Heddlu a Throseddu, Dafydd Llywelyn (CHTh)  Prif Weithredwr SCHTh, Carys Morgans SCHTh (PW)  Cyfarwyddwr Cyllid, Edwin Harries (CC)  Prif Swyddog Cyllid Dros Dro SCHTh, Nicola Davies SCHTh (PSC/DD) |
| **Hefyd yn Bresennol:** | Prif Arolygydd Dros Dro Dawn Fencott-Price\*  Ditectif Ringyll Rob Gravelle\*  Swyddog Staff, Arolygydd Dros Dro Gemma Starkey (GS)  Swyddog Cymorth Gweithredol SCHTh, Sophie Morgan (SM) |
| **Ymddiheuriadau:** | Prif Swyddog Cyllid SCHTh, Beverley Peatling SCHTh (PSC) |

*\*= yn bresennol ar gyfer eitem agenda 4a*

**Penderfyniadau’n deillio o gyfarfod 21/05/2024**

|  |  |
| --- | --- |
| Rhif y Penderfyniad |  |
| PB001 | Ystyriodd CHTh y sefyllfa danwariant o gyllideb 2023/4. Cymeradwyodd CHTh drosglwyddo’r cronfeydd wrth gefn ar gyfer y PG a’r CHTh fel y nodir yn yr adroddiad. Derbyniodd CHTh y sefyllfa danwariant, sydd wedi cynyddu, gan gydnabod y rhesymau a amlinellir yn yr adroddiad. |
| PB002 | Cymeradwyodd CHTh wobrwyo’r cytundeb i CBRE ar gyfer gosod Paneli Ffotofoltaidd yn Aberystwyth, Rhydaman, Aberteifi, Hwlffordd a’r Drenewydd hyd at werth £351,818. |
| PB003 | Cymeradwyodd CHTh y cynnig i gadw arteffactau amgueddfa yng Ngorsaf Heddlu Rhydaman. |
| PB003 | Cytunodd CHTh i lofnodi’r cytundeb Cydweithio A22a mewn perthynas â Rhaglen Caethwasiaeth Fodern a Throseddau Mewnfudo Trefnedig 2023-24. |
| PB004 | Cymeradwyodd CHTh wobrwyo’r cytundeb i gwmni Axon Public Safety Cyf ar gyfer gofynion taser am gyfnod o 5 mlynedd ar gost o £1,038,800.82. |
| PB005 | Cymeradwyodd CHTh yr argymhelliad i wobrwyo’r cytundeb estyniad ar gyfer darpariaeth Gwasanaethau Ystadau Proffesiynol i CBRE Cyf am gyfnod o 3 blynedd ar gost o £13,085,230. |
| PB006 | Cymeradwyodd CHTh yr adroddiad tendr unigol i wobrwyo cytundeb Strydoedd Mwy Diogel Cylch 5 i Crimestoppers, â gwerth o £18,000 (2023-24); £21,400 (2024-25) heb gynnwys TAW i gyflwyno rhaglen ymwybyddiaeth gyhoeddus i gefnogi gweithgarwch ymyrraeth cymunedol a arweinir gan yr heddlu. |
| PB007 | Cymeradwyodd CHTh wobrwyo darpariaeth Gwasanaethau Cymorth Uned Gwaith Fforensig Digidol i CDW am 5 mlynedd ar gost o £480,000 a £25,000 am wasanaethau proffesiynol cymorth prosiect ad hoc ychwanegol. |
| PB008 | Cymeradwyodd CHTh yr argymhelliad i estyn y cytundeb gwasanaethau glanhau presennol gyda Kingdom Cyf am gyfnod o flwyddyn. Gwerth y cytundeb ar gyfer 2024/25 yw £974,833 ar draws pob safle. |
| PB009 | Cymeradwyodd CHTh yr argymhelliad i wobrwyo cytundeb i CDS Integrated Services ar gyfer darpariaeth System TCC Mannau Cyhoeddus am gyfnod o 3 blynedd ar gost o £210,655.80, gyda’r dewis o hyd at ddau gyfnod estyniad blynyddol ar gost o £164,974.33. |

## Ymddiheuriadau a Chyflwyniadau

Croesawodd CHTh bawb i’r cyfarfod. Derbyniwyd ymddiheuriadau gan y PSC.

## Diweddariad ar gamau gweithredu o gyfarfodydd blaenorol

|  |  |  |
| --- | --- | --- |
| Rhif y cam gweithredu | Crynodeb o'r cam gweithredu | Diweddariad |
| PB 308 | *SCHTh i ystyried y Strategaeth Pobl, Diwylliant a Moeseg (2024-28) newydd wrth baratoi a chynllunio’r Cynllun Heddlu a Throseddu newydd ar gyfer 2025-2029.* | **Rhyddhawyd** Symudwyd i Gynllun Gwaith SCHTh (Strategaeth a Pholisi) |
| PB 309 | Y PG i roi gwybodaeth mewn perthynas â chostau hyfforddi a ddaw o ganlyniad i swyddogion yn trosglwyddo o Heddlu arall. | **Wedi’i gwblhau**  Darparwyd Memo’r Heddlu |
| PB 310 | GS i gadarnhau pa un ai a oedd y Prif Arolygydd a oedd yn gweithio o fewn y maes Rheoli Gwybodaeth yn gweithio i nodi dysgu sefydliadol o doriadau diogelu data o fewn yr Heddlu. | **Wedi’i gwblhau**  Darparwyd Memo’r Heddlu |
| PB 311 | Y PW i drefnu cyfarfod yn nhymor 4 gyda’r Prif Arolygydd sy’n gweithio o fewn y maes Rheoli Gwybodaeth er mwyn galluogi CHTh i gael gwybodaeth lawn am gynnydd yn y maes hwn. | **Wedi’i gwblhau**  Cyfarfod wedi’i drefnu ar gyfer 6 Mehefin 2024. |
| PB 312 | SCHTh a’r Heddlu i sefydlu gweithgor ar gyfer sicrhau bod trefniadau ymgysylltu ar waith ar gyfer Eisteddfod yr Urdd a’r Sioe Frenhinol. | **Wedi’i gwblhau**  Mae gweithgor wedi’i sefydlu, gyda’r Arolygydd Starkey’n cadeirio cyfarfodydd wythnosol er mwyn datblygu cynlluniau ar gyfer Eisteddfod yr Urdd. Mae cynrychiolwyr ar draws yr heddlu’n rhan o hyn. Mae Powys yn arwain cynlluniau ar gyfer y Sioe Frenhinol, ac mae gwaith mawr wedi’i wneud  . |
| PB 313 | Ystyried trafodaeth ar fynediad ac argaeledd yr Heddlu i’r cyhoedd ar gyfer cyfarfod o’r Bwrdd Plismona yn nhymor 4. | **Ar Waith**  I’w drafod yn niwrnod cwrdd i ffwrdd y Prif Swyddogion ar 8 Gorffennaf ynghyd ag ystyriaeth gyffredinol o ystâd yr heddlu. |

**PB310-** Gofynnodd CHTh i’r PG pa un ai a oedd yr Heddlu wedi derbyn dirwy, neu’n disgwyl dirwy, gan Swyddfa’r Comisiynydd Gwybodaeth. Cadarnhaodd y PG y byddai’r Heddlu’n derbyn hysbysiad gorfodi gan Swyddfa’r Comisiynydd Gwybodaeth ac nid dirwy. Dywedodd y PG ei fod yn siomedig eu bod wedi derbyn hysbysiad gorfodi gan eu bod wedi gallu dangos i Swyddfa’r Comisiynydd Gwybodaeth y gwelliannau maen nhw wedi’u gwneud.

**PB313-** Gofynnodd CHTh pa un ai a oedd unrhyw wrthwynebiad i’r Pennaeth Ystadau’n mynychu diwrnod cwrdd i ffwrdd y Prif Swyddogion, neu ran o’r diwrnod, gan y byddai trafodaethau o gwmpas ystâd yr heddlu. Nid oedd unrhyw wrthwynebiad.

**Cam Gweithredu – SCHTh i lunio agenda ar gyfer diwrnod cwrdd i ffwrdd y Prif Swyddogion.**

## Eitemau Sefydlog

### Diweddariad y Prif Gwnstabl

Soniodd y PG am y protestiadau yn y Weinyddiaeth Gyfiawnder yn Aberporth a’r brotest dros Balesteina yn Hwlffordd.

Dywedodd y PG ei fod wedi cwrdd ag Aelodau Seneddol yn Llundain o’r blaen, a’r adborth o’r cyfarfod hwnnw oedd bod Aelodau Seneddol yn ddiolchgar am y cymorth maen nhw’n derbyn gan Heddlu Dyfed-Powys drwy eu presenoldeb mewn cymorthfeydd lleol. Roedd trafodaethau hefyd yn cynnwys diogelwch Aelodau Seneddol a gwybodaeth mewn perthynas â gweithgarwch protest.

Cadarnhaodd y PG y byddai James Cleverly AS yn ymweld ag Aberhonddu brynhawn ddydd Gwener ac y byddai’r PG a’r PGC yn cwrdd ag ef, ynghyd â’r Tîm Troseddau Gwledig. Gofynnodd CHTh i’r PG ymddiheuro wrth yr AS ar ei ran am beidio â bod ar gael ddydd Gwener oherwydd ymrwymiad blaenorol. Dywedodd CHTh ei fod yn falch bod yr Ysgrifennydd Cartref yn ymweld â’r Tîm Troseddau Gwledig, a nododd y byddai diddordeb ganddo wybod beth yw Cynlluniau’r Ysgrifennydd Cartref a’r Swyddfa Gartref ar gyfer heddluoedd mewn perthynas â gweithgareddau troseddau gwledig.

Dywedodd y PG wrth y CHTh ei fod wedi ymweld â Chil-maen gyda Jonathan Grimes, aelod o’r Panel Heddlu a Throseddu, a’u bod wedi ymweld â’r ysgol gynradd leol, a chwrdd â swyddog tai a bugail stryd. Yn dilyn yr ymweliad, gofynnodd y PG i’r Arolygydd Craig Templeton ddechrau darn o waith gan dynnu partneriaid yn ardal Cil-maen at ei gilydd mewn perthynas â Strategaeth Bil Cartrefi Clir.

Croesawodd y CHTh y fenter a’r gweithgarwch yn dilyn cyfarfod y PG, ond gofynnodd am eglurder o ran sut mae’r heddlu’n nodi maes sydd angen y math hwn o ymyrraeth a sut y gellir dyblygu’r gweithgarwch mewn meysydd eraill o fewn yr heddlu.

Cadarnhaodd y PG bod y Strategaeth Bil Cartrefi Clir wedi’i defnyddio o’r blaen yn Aberystwyth ac y byddai rhesymeg yn cael ei ddarparu ar gyfer pam mai Cil-maen sydd nesaf.

Dywedodd y CHTh ei fod wedi cael gwybod yn answyddogol am y digwyddiad argyfyngus a ddatganwyd o fewn Canolfan Reoli’r Heddlu a chafwyd trafodaeth mewn perthynas â’r manylion.

Dywedodd y PG wrth y CHTh eu bod wedi gweld cynnydd yn nifer y bobl sy’n rhoi’r gorau i alwad ar gyfer y cyfartaledd 2 flynedd. Mae grŵp aur wedi’i sefydlu er mwyn mynd i’r afael â’r materion hyn yn y tymor byr, fodd bynnag, ni fyddai angen y grŵp aur hwn pe bai’r system rheoli cyswllt wedi’i gosod. Mae oedi o ran ei gosod oherwydd problemau a brofir mewn man arall. Mae’n annhebygol y bydd y problemau’n cael eu datrys tan ddechrau’r hydref.

Roedd hi’n dda gan y CHTh dderbyn y diweddariad gan y PG, a thawelwyd ei feddwl gan ei sylwadau. Mynegodd y CHTh ei siom mewn perthynas â’r oedi o ran y system rheoli cyswllt, gan gydnabod bod hyn tu hwnt i reolaeth yr Heddlu.

Dywedodd CHTh fod y fframwaith Llywodraethu Corfforaethol wrthi’n cael ei adolygu ar gyfer Tymor 4, ac fel rhan o’r adolygiad, byddai proses ar gyfer rhoi gwybod am ddigwyddiadau argyfyngus yn cael ei gynnwys, gan sicrhau bod CHTh yn cael gwybod am ddigwyddiadau argyfyngus a bod SCHTh yn rhan o’r grŵp aur.

**Cam Gweithredu - SCHTh/CHTh i gael gwybod am Ddigwyddiadau Argyfyngus a chynrychiolydd o SCHTh i fod yn rhan o’r Grŵp Aur. Cynnwys y broses yn y Fframwaith Llywodraethu Corfforaethol diwygiedig.**

Dywedodd y CHTh wrth y PG ei fod wedi cwrdd â’r Adran Safonau Proffesiynol yr wythnos honno a chael gwybod am nifer y swyddogion sy’n mynd drwy brosesau camymddwyn ar hyn o bryd. Mae CHTh wedi’i sicrhau drwy’r cyfarfod bod camau gweithredu cadarnhaol yn cael eu cymryd gan yr heddlu mewn perthynas â honiadau.

Dywedodd y PG nad yw’n hollol wybodus am lwythi achos yr Adran Safonau Proffesiynol, fodd bynnag, mae’n dawel ei feddwl ynglŷn â’r broses ac yn sicr bod y sefydliad yn mynd i’r afael ag ymddygiad amhriodol ar draws y gweithlu. Cytunodd CHTh â hyn, ond mynegodd rai pryderon mewn perthynas â’r canfyddiad o faterion diwylliannol sydd angen eu harchwilio ymhellach.

Mynegodd CHTh bryder difrifol mewn perthynas â nifer uchel y marwolaethau ac anafiadau difrifol ar y ffyrdd. Siaradodd y PG am y cysylltiad hysbys rhwng tywydd da a marwolaethau, yn arbennig ar feiciau modur. Mae’r heddlu’n parhau i godi ymwybyddiaeth am y Pump Angheuol, gan fuddsoddi mewn adnoddau Plismona’r Ffyrdd a nifer y canolfannau sydd ar gael i fynd i’r afael â’r materion hyn.

### Diweddariad Comisiynydd yr Heddlu a Throseddu

Rhoddodd CHTh ddiweddariad byr ar gychwyn y tymor newydd, gan gynnwys cyfarfodydd mewnol gyda thîm SCHTh, presenoldeb yng nghyfarfod Cymdeithas Comisiynwyr yr Heddlu a Throseddu’r wythnos honno yn Llundain, a chyfres o sesiynau gwybodaeth ar faterion allweddol yr oedd yr Heddlu wedi’u trefnu. Bydd SCHTh yn bresennol yn Eisteddfod yr Urdd ym Meifod, a mynegodd ei ddiolch i’r Swyddog Staff ac eraill a oedd wedi cefnogi’r cynllunio ar gyfer yr Eisteddfod.

Dywedodd y PG wrth y CHTh ei fod wedi ymweld â’r Drenewydd a’r Trallwng yn ddiweddar, a’i fod yn falch bod pob swyddog a oedd yn gweithio yn yr Eisteddfod yn dod o Bowys ac yn siarad Cymraeg.

### Adolygiad yr Heddlu

Ystyriodd y Bwrdd ddiweddariad mewn perthynas ag Adolygiad yr Heddlu a holodd CHTh am effaith y newidiadau i’r Uned Plismona’r Ffyrdd ar yr Heddlu.

Dywedodd y PG fod 5 o’r 76 swyddog Uned Plismona’r Ffyrdd yn gadael a’i fod wedi ysgrifennu at y 5 swyddog i ofyn pa un ai a hoffent gwrdd i drafod y sefyllfa, fodd bynnag, nid oes unrhyw ymateb wedi’i dderbyn hyd yn hyn.

Trafododd y bwrdd arbenigeddau’r Uned Plismona’r Ffyrdd a’r effaith bosibl ar y sefydliad.

Cafwyd trafodaeth mewn perthynas â’r galw ar y sefydliad, gan gynnwys Canolfan Gyfathrebu’r Heddlu a’r Uned Ymateb Rithwir Cam-drin Domestig. Esboniodd y PG y byddai’r Uned Ymateb Rithwir Cam-drin Domestig yn cynyddu ei darpariaeth i Geredigion a Phowys o 9 Mehefin a Sir Benfro yn gynnar yn yr hydref i’w galluogi i gael ei staffio’n briodol er mwyn derbyn galw ychwanegol. Bydd yr arf brysbennu trosedd yn cael ei gyflwyno erbyn mis Gorffennaf.

Trafododd y bwrdd yr adroddiad ar Adolygiad yr Heddlu ymhellach. Gofynnodd CHTh i’r PG sut mae llwyddiant yn cael ei fesur. Esboniodd y PG fod gan bob blwyddyn o Adolygiad yr Heddlu gylch gorchwyl y gellir ei rannu â’r CHTh. Ffocws yr ail flwyddyn oedd y gallu i reoli galw’n well a lleihau amser aros.

## Materion i’w Trafod

## Pwyntiau Mynediad Swyddogion Heddlu

Rhoddodd y Prif Arolygydd Dawn Fencott-Price ddiweddariad ar y cynnig o’r llwybr mynediad ychwanegol a gynigir gan y Coleg Plismona ar gyfer heddluoedd.

Esboniodd y Prif Arolygydd Dros Dro Dawn Fencott-Price fod Cyngor y Prif Swyddogion wedi gofyn i’r Coleg Plismona gyflwyno llwybr mynediad newydd ym mis Mawrth 2023, nad oedd yn arwain at radd ar y diwedd. Cynhyrchodd hyn lwybr mynediad Lefel 5 heb ei achredu, sef y Rhaglen Mynediad Cwnstabliaid Heddlu. Mae’r rhaglen hon wedi’i llunio i fod yn rhaglen 2 flynedd. Gofynnodd CHTh beth yw’r prif reswm dros newid y llwybrau mynediad. Esboniodd y Prif Arolygydd Dros Dro Dawn Fencott-Price nad oedd y Coleg Plismona’n edrych i roi unrhyw ddemograffeg dan anfantais. Rhaglen 2 flynedd yw’r llwybr mynediad yn hytrach rhaglen 3 blynedd a bydd yn cael ei hachredu. Mae’r rhaglen yn rhoi hyblygrwydd i heddluoedd ymdrin â’r rhaglen a’i chyflwyno fel y maent yn dymuno a does dim rheidrwydd i gael y rhaglen wedi’i hachredu. Fodd bynnag, yr argymhelliad i’r bwrdd yw bod y llwybr mynediad yn cael ei achredu.

Rhoddodd y Ditectif Ringyll Rob Gravelle drosolwg o’r llwybr newydd a’r llwybrau presennol i ddod yn swyddog heddlu o fewn yr heddlu.

Gofynnodd y CHTh am amserlenni ar y cynnig. Cadarnhaodd y Prif Arolygydd Dros Dro Dawn Fencott-Price eu bod nhw’n gweithio gyda Phrifysgol De Cymru i’w gael wedi’i weithredu ar gyfer derbyniad Mawrth 2025. Byddai’r llwybr mynediad yn cael ei hysbysebu o safbwynt recriwtio yn ystod haf 2024.

Roedd CHTh yn cefnogi’r cynnig a chadarnhaodd y Prif Arolygydd Dros Dro Dawn Fencott-Price y byddent yn mynd rhagddynt yn unol â hynny.

## Ôl-groniad Prosesau Traffig

Trafododd CHTh y papur a gyflwynwyd o’r blaen ar y mater a’r cyfeiriad at y 3 swydd wag o fewn y tîm. O’r adroddiad, dywedodd y PG y dylai 2 o’r 3 swydd wag fod wedi’u llenwi’r wythnos flaenorol gyda dechreuwyr newydd. Byddai’r PG yn cadarnhau eu bod wedi cychwyn gyda’r tîm perthnasol. Roedd y swydd wag arall wedi’i llenwi, gyda’r unigolyn yn cychwyn o fewn y 6 wythnos nesaf.

Gofynnodd CHTh pam nad oedd unigolion yn cael eu recriwtio cyn y Nadolig. Roedd CHTh yn ymwybodol ei fod yn anodd rhagweld galw, ond dywedodd y dylai’r Heddlu fod yn fwy rhagweithiol o ran eu llenwi os oes swyddi gwag yn codi neu mae pwysau o fewn timoedd/adrannau. Holodd CHTh pa un ai a oedd y gyllideb yn cael ei defnyddio’n briodol pan mae perfformiad mewn adrannau wedi lleihau ac mae timoedd yn crybwyll diffyg staff ar gyfer buddsoddiadau ac adnoddau i’r timoedd hynny.

Dywedodd y CC ei bod hi’n sefyllfa heriol a bydd bob amser prosesau recriwtio sy’n cynnwys fetio a chyfnodau rhybudd sy’n achosi oedi. Dywedodd y CC ei bod hi’n cymryd tua 3 mis i lenwi swydd wag o fewn yr Heddlu.

Sicrhaodd y PG y CHTh nad oedd yr un achos wedi’i golli eleni ac y bu gwelliannau o ran yr ôl-groniadau a bod materion staffio’n cael eu datrys.

## Cytundeb Gwaith Adeiladu a Saernïaeth

Rhoddwyd gwybodaeth i’r CHTh am y cytundeb gwaith adeiladu a saernïaeth, a fydd yn cael ei reoli gan y tîm ystadau. Cadarnhaodd y CC bod yr adroddiad ar gyfer adrodd yn unig ac nad oedd angen penderfyniad yn y Bwrdd Plismona gan ei fod islaw’r trothwy.

## Materion i’w Penderfynu

* 1. **Diweddariad Cyllid a Phenderfyniadau’n Ymwneud â Chronfeydd Wrth Gefn**

Ystyriodd y Bwrdd yr adroddiad diweddaraf ar y sefyllfa ariannol a’r cyfarfod diweddaraf rhwng CHTh a’r CC i drafod yr arian a’r cronfeydd wrth gefn. Cadarnhaodd y CC bod y sefyllfa o ran cronfeydd wrth gefn yn well na’r flwyddyn flaenorol.

Dywedodd y CC y byddai cymorth ychwanegol yn cael ei ddarparu o gronfeydd wrth gefn er mwyn cefnogi cydymffurfiaeth â Rhyddid Gwybodaeth, Cynllun Gweithredu Hil yr Heddlu, Arian Arloesedd, hyfforddiant a lles, cerbydau traffig ychwanegol a chymorth ychwanegol gyda gwrandawiadau disgyblu.

Dywedodd y PW fod y CHTh wedi mynd i gyfarfod yr wythnos honno mewn perthynas â’r newidiadau i ddeddfwriaethau o gwmpas trin cwynion, ac o’r cyfarfod hwnnw, holodd CHTh am yr angen ar gyfer darpariaeth gyfreithiol ychwanegol fel rhan o gyhuddiadau camymddwyn.

Holodd CHTh pa un ai a oedd y gofyniad o ran cyngor cyfreithiol arbennig ychwanegol drwy’r Siambrau wedi’i gynnwys yn y cyllidebau ar gyfer y flwyddyn i ddod. Dywedodd y CC nad oedd wedi’i gynnwys, dim ond y swydd PGC rhan amser, ond byddai’n ceisio ymchwilio i’r gofynion ymhellach.

**Cam Gweithredu - Gofynnodd CHTh i’r heddlu ddod â phapur briffio i gyfarfod nesaf y Bwrdd Plismona ar ychwanegedd PCG a mwy o ofynion ar gyfer cyngor cyfreithiol arbenigol drwy Siambrau.**

Penderfyniad: Ystyriodd CHTh y sefyllfa danwariant o gyllideb 2023/4. Cymeradwyodd CHTh drosglwyddo’r cronfeydd wrth gefn ar gyfer y PG a’r CHTh fel y nodir yn yr adroddiad. Derbyniodd CHTh y sefyllfa danwariant, sydd wedi cynyddu, gan gydnabod y rhesymau a amlinellir yn yr adroddiad.

* 1. Cynnig Prosiect Paneli Solar Ffotofoltaidd Aml-safle

Derbyniodd y Bwrdd adroddiad ynghylch gosod paneli solar ffotofoltaidd ar yr ystâd ehangach. Adroddwyd am yr adroddiad yn flaenorol yng nghyfarfod y Grŵp Prif Swyddogion. Penodwyd contractwyr ar 16 Ionawr i gyflawni’r gwaith, ond oherwydd problemau gyda’r is-gontractwr, penderfynwyd peidio â bwrw ymlaen â hwy. Mae’r adroddiad yn argymell penodi’r ail gontractwr i ymgymryd â’r gwaith.

#### Penderfyniad: Cymeradwyodd CHTh wobrwyo’r cytundeb i CBRE ar gyfer gosod Paneli Ffotofoltaidd yn Aberystwyth, Rhydaman, Aberteifi, Hwlffordd a’r Drenewydd hyd at werth £351,818.

* 1. Cadw Arteffactau Amgueddfa

Derbyniodd CHTh adroddiad ynghylch cadw arteffactau amgueddfa. Ar hyn o bryd, mae’r arteffactau’n cael eu cadw ym Mhencadlys yr Heddlu a chynigodd yr adroddiad eu bod yn cael eu symud i ddalfa Rhydaman oherwydd diffyg lle yn y Pencadlys.

Holodd CHTh pam fod dalfa Rhydaman wedi’i dewis fel rhywle i symud arteffactau yn hytrach na chael ei defnyddio fel dalfa ychwanegol pan fydd diffyg lle ym mhrif ddalfa’r ardal.

Cadarnhaodd y CC bod adroddiad wedi’i dderbyn gan y Grŵp Prif Swyddogion mewn perthynas â gorsaf Rhydaman, a byddai ei defnyddio fel dalfa ychwanegol pan fydd diffyg lle ym mhrif ddalfa’r ardal yn arwain at gostau o dros £800,000 oherwydd yr angen i ddiweddaru isadeiledd allweddol. Roedd y tîm gweithredol hefyd wedi cadarnhau nad oedd angen Rhydaman mwyach fel dalfa wrth gefn.

Gofynnodd CHTh am i SCHTh weithio gyda’r swyddog staff mewn perthynas â chadw ac arddangos arteffactau amgueddfa mewn mannau cyhoeddus o fewn yr heddlu.

Penderfyniad: Cymeradwyodd y CHTh y cynnig i gadw arteffactau amgueddfa yn nalfa Rhydaman.

**Cam Gweithredu: SCHTh i drafod cadw ac arddangos arteffactau amgueddfa gyda’r Swyddog Staff**

ch. Cytundeb Cydweithio Adran 22A mewn perthynas â Rhaglen Caethwasiaeth Fodern a Throseddau Mewnfudo Trefnedig 2023-24

Cadarnhaodd y PW fod yr adran Gwasanaethau Cyfreithiol wedi adolygu’r cytundeb. Derbyniodd CHTh yr argymhelliad i lofnodi’r cytundeb.

#### Penderfyniad: Cytunodd CHTh i lofnodi’r cytundeb Cydweithio A22a mewn perthynas â Rhaglen Caethwasiaeth Fodern a Throseddau Mewnfudo Trefnedig 2023-24.

* 1. Gynnau Taser

## Ystyriodd y Bwrdd yr adroddiad, a gafodd ei adolygu’n flaenorol gan y Grŵp Prif Swyddogion. Cadarnhaodd y CC y byddai’r rhan fwyaf o ynnau taser yn cael eu tynnu’n ôl o Sir Benfro erbyn diwedd Mawrth, ac erbyn yr hydref, ni fyddai darpariaeth gynnau taser. Mae’r gynnau taser sy’n cael eu defnyddio ar hyn o bryd wedi cyrraedd diwedd eu hoes. Cadarnhawyd hefyd bod gofyniad hyfforddi’n gysylltiedig â’r dyfeisiau newydd.

#### Penderfyniad: Cymeradwyodd CHTh wobrwyo’r cytundeb i gwmni Axon Public Safety Cyf ar gyfer gofynion taser am gyfnod o 5 mlynedd ar gost o £1,038,800.82.

* 1. Ymgynghoriaeth Prosiect Adeiladu

Derbyniodd y Bwrdd adroddiad ar wobrwyo estyniad ar gyfer darpariaeth gwasanaethau ystadau proffesiynol. Nododd yr adroddiad fanylion am y gwaith adeiladu sydd ei angen drwy’r ystâd, gan gynnwys astudiaethau dichonolrwydd, gwaith ar gyfer datgarboneiddio, gwaith trydanol a gwaith plymwr.

Penderfyniad: Cymeradwyodd CHTh yr argymhelliad i wobrwyo’r cytundeb estyniad ar gyfer darpariaeth Gwasanaethau Ystadau Proffesiynol i CBRE Cyf am gyfnod o 3 blynedd ar gost o £13,085,230.

.

### Rhaglen Ymwybyddiaeth Gymunedol - Strydoedd Mwy Diogel

Cadarnhaodd y PW ei bod hi a’r CCom wedi adolygu’r tendr a’u bod yn argymell gwobrwyo’r tendr.

Roedd y tendr yn ceisio darparwr addas i lunio a chyflenwi rhaglen ymwybyddiaeth 18 mis yn y gymuned i gefnogi’r holl weithgarwch Trais yn Erbyn Menywod a Merched a arweinir gan yr heddlu.

Penderfyniad: Cymeradwyodd CHTh yr adroddiad tendr unigol i wobrwyo cytundeb Strydoedd Mwy Diogel Cylch 5 i Crimestoppers, â gwerth o £18,000 (2023-24); £21,400 (2024-25) heb gynnwys TAW i gyflwyno rhaglen ymwybyddiaeth gyhoeddus i gefnogi gweithgarwch ymyrraeth cymunedol a arweinir gan yr heddlu.

* 1. Gwasanaethau Rhwydwaith Fforensig – Fforensig Digidol

## Ystyriodd y bwrdd adroddiad yn cynnig parhau â’r gwasanaethau rhwydwaith fforensig, datrysiad a reolir yn llawn a luniwyd i gydymffurfio ag achrediad ISO7250 ac yn unol â chodau ymarfer rheolydd fforensig. Bydd y gwasanaeth hwn yn ategu’r cymorth TG mewnol penodol ar gyfer yr Uned Fforensig Digidol. Mae gwasanaethau rhwydwaith fforensig yn cynnwys Rheoli Gweinydd, Rheoli Data, Gweithfannau Delweddu, Rheoli Asedau, Cymorth Gwasanaeth Achredu’r Deyrnas Unedig, Cronfa Ddata Delweddau Cam-drin Plant, a gwasanaeth cymorth. Cadarnhaodd y CC wrth y CHTh fod y dyfarniad hwn o fewn y gyllideb.

Penderfyniad: Cymeradwyodd CHTh wobrwyo darpariaeth Gwasanaethau Cymorth Uned Gwaith Fforensig Digidol i CDW am 5 mlynedd ar gost o £480,000 a £25,000 am wasanaethau proffesiynol cymorth prosiect ad hoc ychwanegol.

* 1. Cytundeb Glanhau – estyniad cytundeb 12 mis

Ystyriodd y Bwrdd adroddiad mewn perthynas ag estyn y cytundeb glanhau o 12 mis.

Nododd y PW fod y gweithwyr yn derbyn y Cyflog Byw Cenedlaethol yn hytrach na’r Cyflog Byw Gwirioneddol. Fel rhan o’r broses ail-dendro’r flwyddyn nesaf, mae’r adran gaffael yn bwriadu archwilio i gael y Cyflog Byw Gwirioneddol fel rhan o’r cytundeb newydd.

Nododd y CHTh fod hyn yn unol â’r Ymrwymiad Cyflog Byw Gwirioneddol a phwysigrwydd bodloni’r ymrwymiad o ran y Cyflog Byw Gwirioneddol lle bo’n bosibl.

Dywedodd y CC bod y cytundeb presennol mewn grym cyn ymrwymo i’r Cyflog Byw Gwirioneddol. Nododd y CC bod y Pennaeth Caffael yn fodlon trafod beth fyddai gyfwerth â’r Cyflog Byw Gwirioneddol gyda’r contractwr.

Penderfyniad: Cymeradwyodd CHTh yr argymhelliad i estyn y cytundeb gwasanaethau glanhau presennol gyda Kingdom Cyf am gyfnod o flwyddyn. Gwerth y cytundeb ar gyfer 2024/25 yw £974,833 ar draws pob safle.

* 1. TCC Mannau Cyhoeddus

## Ystyriodd CHTh adroddiad mewn perthynas â’r cytundeb cynnal a chymorth ar gyfer TCC a sicrhau gwasanaeth cynnal 24/7 ar gyfer rhannau, llafur ac offer a diweddaru’r cysylltiadau diwifr.

Penderfyniad - Cymeradwyodd CHTh yr argymhelliad i wobrwyo cytundeb i CDS Integrated Services ar gyfer darpariaeth System TCC Mannau Cyhoeddus am gyfnod o 3 blynedd ar gost o £210,655.80, gyda’r dewis o hyd at ddau gyfnod estyniad blynyddol ar gost o £164,974.33.

## Unrhyw Fusnes Arall

* 1. Datganiad Rheoli’r Heddlu

Cadarnhaodd y PG y byddai Datganiad Rheoli’r Heddlu’n cael ei gyflwyno ddiwedd Mai. Mae’r DBG Steve Cockwell wrthi’n adolygu’r ddogfen ac yn disgwyl y bydd y ddogfen gyda’r PG erbyn diwedd yr wythnos hon i’w hadolygu. O ystyried adborth AHGTAEF, dywedodd y PG y byddai’r adroddiad yn ymdrin â phob cwestiwn fel y mae’n cael ei nodi yn Natganiad Rheoli’r Heddlu.

Cytunodd y PG y byddai copi o Ddatganiad Rheoli’r Heddlu’n cael ei anfon at SCHTh cyn ei gyflwyno i AHGTAEF.

Nododd CHTh fod AHGTAEF wedi barnu’r ffaith nad oedd SCHTh wedi gweld Datganiad Rheoli’r Heddlu cyn iddo gael ei gyflwyno yn y gorffennol.

Tynnodd CHTh sylw’r PG at y ffaith bod cynghorydd ym Mhowys wedi siarad â’r CHTh am fater yr oedd angen eglurhad yn ei gylch. Awgrymodd y PG fod SCHTh wedi siarad â’r Uwch-arolygydd Phil Rowe am y mater.

**Cam Gweithredu: Pennaeth Sicrwydd SCHTh a’r Uwch-arolygydd Phil Rowe i gwrdd er mwyn trafod pryderon a godwyd gyda’r CHTh.**

Gofynnodd y PW am farn CHTh a’r PG ar ganslo cyfarfod Bwrdd Atebolrwydd yr Heddlu sydd wedi’i drefnu ar gyfer diwedd Mehefin. Cadarnhaodd y PW fod SCHTh wrthi’n adolygu trefniadau llywodraethu. Roedd CHTh a’r PG yn cefnogi’r adolygiad a chanslo cyfarfod Bwrdd Atebolrwydd yr Heddlu fis Mehefin a threfnu cyfarfod ar ffurf newydd yn ddiweddarach yn y flwyddyn.

**Cam Gweithredu: Trefnu Cyfarfod o’r Bwrdd Plismona yn lle Bwrdd Atebolrwydd yr Heddlu ym mis Mehefin 2024.**

**Camau Gweithredu**

|  |  |  |
| --- | --- | --- |
| Rhif y cam gweithredu | Crynodeb o'r Camau Gweithredu o'r Cyfarfod ar 21/05/2024 | I'w symud ymlaen gan |
| PB001 | Drafftio agenda ar gyfer diwrnod cwrdd i ffwrdd y Prif Swyddogion. | SCHTh |
| PB002 | SCHTh/CHTh i gael gwybod am Ddigwyddiadau Argyfyngus a chynrychiolydd o SCHTh i fod yn rhan o’r Grŵp Aur. Cynnwys y broses yn y Fframwaith Llywodraethu Corfforaethol diwygiedig. | Yr Heddlu |
| PB003 | Cyfarfod y Bwrdd Plismona i’w drefnu yn lle Bwrdd Atebolrwydd yr Heddlu ym mis Mehefin 2024. | SCHTh |
| PB004 | Yr heddlu i ddarparu papur cynnig ar ychwanegedd Prif Gwnstabl Cynorthwyol (PGC) a gofynion cynyddol am wasanaethau cyfreithiol arbenigol drwy'r siambrau. | Yr Heddlu |
| PB005 | SCHTh i drafod cadw ac arddangos arteffactau amgueddfa gyda’r Swyddog Staff. | SCHTh |
| PB006 | Pennaeth Sicrwydd SCHTh a’r Uwch-arolygydd Phil Rowe i gyfarfod i drafod pryderon a godwyd gyda’r CHTh. | SCHTh |

DIWEDD